













PRAVILNIK O SPREMEMBAH PRAVILNIKA O OBRAZCIH V ZVEZI Z UVELJAVLJANJEM PRAVICE DO ODSTOPA OD POGODBE, SKLENJENE NA DALJAVO ALI ZUNAJ POSLOVNIH PROSTOROV

PREDLOG


EVA: 2026-2190-0035


I.	UVOD
1.	Razlogi in podlage za izdajo

Pravna podlaga:
Pravilnik o spremembah Pravilnika o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov, se sprejema na podlagi desetega odstavka 130. člena in petega odstavka 138. člena Zakona o varstvu potrošnikov (Uradni list RS, št. 130/22 in _____).

Rok za izdajo:
Rok za izdajo predpisa z zakonom ni določen.

Glavni razlogi za izdajo:
S Pravilnikom o spremembah Pravilnika o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov, se zagotavlja prenos Priloge 1 k Direktivi (EU) 2023/2673 Evropskega parlamenta in Sveta z dne 22. novembra 2023 0 spremembi Direktive 20111831EU glede pogodb o finančnih storitvah, sklenjenih na daljavo, in razveljavitvi Direktive 2002/65/ES (UL L št. 2023/2673 z dne 28. 11.2023) v slovenski pravni red.

2.	Ocena finančnih posledic predloga akta za državni proračun in druga javna finančna sredstva

Presoja posledic je bila opravljena ob sprejemanju zakona, ki je podlaga za izdajo tega predloga.
3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog je predmet usklajevanja s pravnim redom EU.

	IZJAVA O SKLADNOSTI S PRAVNIM REDOM EU


NASLOV PREDPISA RS

Pravilnik o spremembah Pravilnika o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov

EVA
2026-2190-0035

AKTI EU, KATERIH PRENOS ALI IZVAJANJE SE ZAGOTAVLJA S PREDPISOM RS

	Št.
	CELEX
	Naslov
	Zadnjič spremenjen z (CELEX)

	1
	32023L2673
	Direktiva (EU) 2023/2673 Evropskega parlamenta in Sveta z dne 22. novembra 2023 o spremembi Direktive 2011/83/EU glede pogodb o finančnih storitvah, sklenjenih na daljavo, in razveljavitvi Direktive 2002/65/ES
	

	2
	32011L0083
	Direktiva 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta
	32024L0825


	Predpis RS
	Opomba ali CELEX akta EU predpisa
	Akt EU

	Člen
	Odstavek
	Točka
	Alinea
	
	Člen
	Odstavek
	Točka
	Alinea

	1
	
	
	
	Ni predmet usklajevanja s pravom EU
	
	
	
	

	2
	
	
	
	32011L0083
	P1
	
	
	

	2
	
	
	
	32023L2673
	P1
	
	
	

	2
	
	
	
	32023L2673
	1
	7
	
	

	3
	
	
	
	Ni predmet usklajevanja s pravom EU
	
	
	
	




3.3	Prikaz ureditve v posameznih državah članicah Evropske unije

/

4.	Presoja posledic

Presoja posledic je bila opravljena ob sprejemanju zakona, ki je podlaga za izdajo tega predloga.

5.	Prikaz sodelovanja javnosti

Gradivo je bilo predmet sodelovanja z javnostjo.

Datum objave na portalu eDemokracija:
Ni podatka.


Na gradivo niso bila podana mnenja, predlogi in pripombe.



II.	BESEDILO ČLENOV
Na podlagi desetega odstavka 130. člena in petega odstavka 138. člena Zakona o varstvu potrošnikov (Uradni list RS, št. 130/22 in _____) minister za gospodarstvo, delo in šport izdaja

Pravilnik o spremembah Pravilnika o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov
1. člen

	V Pravilniku o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov (Uradni list RS, št. 139/22) se v 1. členu besedilo: »Direktivo (EU) 2019/2161 Evropskega parlamenta in Sveta z dne 27. novembra 2019 o spremembi Direktive Sveta 93/13/EGS in direktiv 98/6/ES, 2005/29/ES ter 2011/83/EU Evropskega parlamenta in Sveta zaradi boljšega izvrševanja in posodobitve pravil Unije o varstvu potrošnikov (UL L št. 328 z dne 18. 12. 2019, str. 7)« nadomesti z besedilom: »Direktivo (EU) 2024/825 Evropskega parlamenta in Sveta z dne 28. februarja 2024 o spremembi direktiv 2005/29/ES in 2011/83/EU v zvezi s krepitvijo vloge potrošnikov za zeleni prehod z boljšim varstvom pred nepoštenimi praksami in boljšim obveščanjem (UL L št. 2024/825 z dne 6. 3. 2024), zadnjič popravljeno s Popravkom (UL L št. 2024/90837 z dne 20. 12. 2024)«. 

2. člen

	V Prilogi 1 pod naslovom »Navodila za izpolnjevanje« se 3. točka spremeni tako, da se glasi: »3. Če je treba zagotoviti funkcijo, ki potrošniku omogoča odstop od pogodbe, sklenjene prek spleta, se vstavi: »Potrošnik lahko pravico do odstopa od pogodbe uveljavlja tudi na spletu na [vstavi se spletni naslov ali drugo ustrezno pojasnilo, kje je funkcija odstopa od pogodbe na voljo]. Če potrošnik uporabi to spletno funkcijo, podjetje prek trajnega nosilca podatkov(na primer po elektronski pošti) brez nepotrebnega odlašanja pošlje potrošniku potrdilo o prejemu obvestila za odstop od pogodbe, vključno z njegovo vsebino in datumom in uro njegove predložitve.«. Če podjetje potrošniku ponudi možnost, da elektronsko izpolni in predloži informacije v zvezi s svojim odstopom od pogodbe na spletnem mestu prodajalca, se vstavi: »Potrošnik lahko elektronsko izpolni in predloži tudi vzorčni odstopni obrazec ali katero koli drugo nedvoumno izjavo na spletni strani prodajalca [vstavi se spletni naslov]. Če se potrošnik odloči za to možnost, podjetje nemudoma pošlje potrošniku potrdilo o prejemu takšnega odstopnega obrazca na trajnem nosilcu podatkov (na primer po elektronski pošti).«. 

KONČNA DOLOČBA
3. člen

	Ta pravilnik začne veljati naslednji dan po objavi v Uradnem listu Republike Slovenije.


III.	OBRAZLOŽITEV

K 1. členu:
S tem členom se popravlja sklic na Direktivo 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta (UL L št. 304 z dne 22. 11. 2011, str. 64; v nadaljnjem besedilu: Direktiva 2011/83/EU), tako da so zajete tudi spremembe, ki so bile narejene z Direktivo (EU) 2023/2673 Evropskega parlamenta in Sveta z dne 22. novembra 2023 0 spremembi Direktive 20111831EU glede pogodb o finančnih storitvah, sklenjenih na daljavo, in razveljavitvi Direktive 2002/65/ES (UL L št. 2023/2673 z dne 28. 11.2023; v nadaljnjem besedilu: Direktiva 2023/2673/EU); 

K 2. členu:
Dne 20. 10. 2026 je bil sprejet Zakon o spremembah in dopolnitvah Zakona o varstvu potrošnikov (Uradni list RS št. ______), ki v Zakon o varstvu potrošnikov (Uradni list RS, št. 130/22) dodaja z nov 138.a člen, ki na novo uvaja t.i. gumb za odstop od pogodbe, kot ga določa nov 11a člen Direktive 2011/83/EU, kakor je bil dodan z Direktivo 2023/2673/EU.
 
Direktiva 2023/2673/EU nadalje v Prilogi 1 posodablja tudi »Vzorčna navodila za odstop od pogodbe« iz Priloge 1 Direktive 2011/83/EU, in sicer tako, da dodatno vsebujejo tudi informacijo o t.i. gumbu za odstop od pogodbe. Ker so »Vzorčna navodila za odstop od pogodbe« iz Priloge 1 Direktive 2011/83/EU prenesena s Pravilnikom o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov, je za zagotovitev popolnega prenosa Direktive 2023/2673/EU v slovenski pravni red treba spremeniti 3. točko pod naslovom »Navodila za izpolnjevanje« v Prilogi 1 Pravilnika o obrazcih v zvezi z uveljavljanjem pravice do odstopa od pogodbe, sklenjene na daljavo ali zunaj poslovnih prostorov.

K 3. členu:
Končna določba določa, da ta pravilnik začne veljati naslednji dan po objavi v Uradnem listu Republike Slovenije.



IV.	PRILOGE

Priloge niso priložene.

